Դավութօղլուն Դեմիրթաշի այդ պահվածքը որակեց «ամոթալի և դավաճանական»՝ ընդգծելով, որ Դեմիրթաշը Թուրքիային մեղադրանքներ է ներկայացրել նրան սպառնացած երկրի (Ռուսաստան) մայրաքաղաքում: Հայտարարելով, որ «ԺԴԿ-ը ղեկավարում են Թուրքիայի սահմաններից դուրս գտնվող ուժերը»՝ Դավութօղլուն նրան որակեց որպես «PKK-ի պաշտպան»[94]։ Դեմիրթաշը, սակայն, հայտարարեց, որ իր ռուսական այցը ծրագրված էր վաղուց. «Եթե դուք մատնանշեք մեկ օգուտ, որը Թուրքիան ստացել է ռուսական ինքնաթիռը կործանելուց հետո, ապա ես ներողություն կխնդրեմ։ Միլիոնավոր մարդիկ ներկայումս տուժածի վիճակում են։ Խոսքը Ռուսաստանում աշխատողների, առևտուր անողների, արտահանում-ներկրում իրականացնողների, ուսանողների, աշխատանքի մեկնողների մասին է»[95]։